Sursa foto: fishingtonpost.ro

Publicitate

UPDATE. Și Liviu Mihaiu, directorul postului a aflat tot de la radio despre plecarea lui Craioveanu. Declarația lui Mihaiu, în articol.

Matinalul Vlad Craioveanu și-a luat astăzi la revedere de la ascultătorii Radio Guerrilla, după aproape opt ani de când lucrează la postul de radio. Instabilitatea postului Radio Guerrilla este motivul care l-a făcut pe Craioveanu să plece. „Vrei să-ți faci un credit, nu poți să-ți faci pentru că firma are probleme. Plus alte detalii pe care nu o să le vorbesc niciodată”, a declarat Craioveanu pentru paginademedia.ro.

Iulia Bunea: De ce pleci de la Radio Guerrilla?

Vlad Craioveanu: Din motive financiare. Nu neapărat financiare cât mă deranjează instabilitatea firmei pentru care lucrez.

De ce e instabilitate? Problemele cu licențele?

Da, cu zăpăceala asta cu proprietarul, nu-i proprietarul, avem proces, stai că nu intră banii, intră mâine, intră peste cinci zile. Vrei să-ți faci un credit, nu poți să-ți faci pentru că firma are probleme. Plus alte detalii pe care nu o să le vorbesc niciodată.

Și ce vei face în continuare?

O lună mă bronzez. O lună stau să-mi refac creierii pentru că 2013 a fost un an foarte greu pentru mine.

Nu ți-e greu să te desparți acum de Guerrilla, ești din 2005 alături de ei?

Ba da, nu pot să spun că este cea mai ușoară decizie pe care am luat-o. Asta este, obligat, forțat. Sunt momente pe care le regret, că am râs cu Dobro și cu Matei. Nu spun că nu au fost și lucruri bune.

Te vei mai întoarce în radio?

Sigur, că altceva nu știu ce să fac. Nu mă pricep la alte lucruri.

Liviu Mihaiu: "Declarăm Guerrilla radioul celor fără credite!"

Și Liviu Mihaiu, directorul postului a aflat tot de la radio despre plecarea lui Craioveanu.

Liviu Mihaiu:

"Am aflat on air, ca și voi, despre plecarea lui Vlad. Am înțeles că nu putea face credit la Guerrilla. Deci declarăm Guerrilla radioul celor fără credite! Noi îi mulțumim for beeing Craio!"

Iulia Bunea

iulia.buneapaginademedia.ro